Assalamu'alaikum kakawanan sabarataan, apa habarnya hari ini? Nah hari ini ulun handak bekisah. Mengisahakan cara beolah sasirangan. Tahu ai kalo pian sasirangan tu apa?
Bujur! Kain sasirangan tu kain khasnya provinsi Kalimantan Selatan alias kainnya urang Banjar. Kain sasirangan ni mirip-mirip lawan kain jumputan urang Jawa lawan Sumatera sana, mirip cara pembuatannya aja pang.
Tapi amun motif lawan modelnya tu lainan, khas tu pang sudah mun sasirangan tu, sekali melihat tu pinandu sudah kain apa.
Bahari kala tu sasirangan dipakai gasan kain urang betatamba, disambatnya jua kain pamitan. Warnanya bahari tu kabanyakan warna kuning, warna khas urang banjar. Rancak dipakai gasan jadi laung, tapih lawan kakamban gasan buhan bebinian. Motif awalnya gin balum banyak nang kaya wahini pang.
Sairing bajalan waktu, kain sasirangan ni sudah kada gasan batatamba lagi tapi sudah gasan ba-aksi. Kawa dipakai gasan apa aja. Motifnya gin wahini banyak banar jua sudah. Nang bisa meulah sudah banyak jua. Jadi nyaman banar pian mun handak maulah baju mancari kainnya ni ada ja urang bajual.
Amun motifnya kalau kada salah nang sudah dipatenkan tu ada ini nah:
- sarigading,
- ombak sinapur karang (ombak menerjang batu karang),
- hiris pudak (irisan daun pudak),
- bayam raja (daun bayam),
- kambang kacang (bunga kacang panjang), -
- naga balimbur (ular naga),
- daun jeruju (daun tanaman jeruju),
- bintang bahambur (bintang bertaburan di langit),
- kulat karikit (jamur kecil),
- gigi haruan (gigi ikan gabus),
- turun dayang (garis-garis),
- kangkung kaombakan (daun kangkung),
- jajumputan (jumputan),
- kambang tampuk manggis (bunga buah manggis),
- dara manginang (remaja makan daun sirih), putri manangis (putri menangis),
- kambang cengkeh (bunga cengkeh),
- awan beriring (awan sedang diterpa angin), - benawati (warna pelangi),
- bintang bahambur (bintang bertaburan di langit),
- turun dayang (garis-garis),
- sisik tanggiling.
Han banyak banar kalo motifnya sasirangan nih. Jangan mangaku urang banjar pian amun balum baisi kain sasirangan, hehe.
Nah amun bebuhan pian baisi kain sasirangan motif apa aja di rumah?
bjn_Latn bjn_Latn bjn_Latn bjn_Latn bjn_Latn bjn_Latn nso_Latn ind_Latn bjn_Latn min_Latn bjn_Latn zsm_Latn bjn_Latn bjn_Latn bjn_Latn bjn_Latn zsm_Latn jav_Latn zsm_Latn bjn_Latn min_Latn min_Latn zsm_Latn bjn_Latn zsm_Latn jav_Latn bjn_Latn bjn_Latn